Δεν έχω να προσθέσω κάτι. Επιβεβαιώνω όσα διάβασα πριν πάω στο κατάλυμα. Ο χώρος όπως φωτογραφίζεται ακριβώς. Με πολύ όμορφο εξωτερικό χώρο για πρωινή δροσιά και βραδυνή ξεκούραση, με υπέροχη θέα, ήχους τζιτζικιών και καρπούς αμπελιών και συκιών τριγύρω σου τους οποίους μπορείς να γευτείς αν πας σε καιρούς που έχουν ωριμάσει. Εξωτερικό ντους που προτιμούσαμε από το εσωτερικό, παρ' όλες τις μέλισσες που τριγυρνούσαν (μικρό το τίμημα για ένα νησί που παράγει φυσικό κ γευστικότατο θυμαρίσιο μέλι). 5λεπτος δρόμος προς την ήσυχη και ολοκάθαρη παραλία. Δύσκολη η πρόσβαση από την στροφή του κεντρικού δρόμου ως το σπίτι (όχι για ένα απλό επιβατικό αμάξι, αλλά μόνο για όσους έχουν ακρο-υψοφοβία σαν εμένα), αλλά έτσι είναι για όλες τις παραλίες του νησιού. Σε αποζημιώνει το αποτέλεσμα. Άλλωστε δίπλα το εκκλησάκι της Παναγίας της Καλολιβαδιώτισσας στο οποίο χτυπάνε κάθε απόγευμα την καμπάνα την παιδιά κ μπορείς να ανάψεις ένα κερί, οπότε προστατεύεσαι από κακοτοπιές αν είσαι κ προσεκτικός. Οι αποστάσεις, παρά τη δυσκολία των δρόμων ΠΟΛΥ κοντινές για παντού. Maximum χρόνος 30λεπτά για να φτάσεις οπουδήποτε. Φυσικά, όπως είπαν όλοι σε κερδίζει η αθάνατη, ελληνική, γνήσια φιλοξενία της Νίκης κ του Δημήτρη που κατοικούν από επάνω. Καταπληκτική πίτα, κέικ, (έχω μάθει και γεμιστά για τους τυχερούς!) και βοήθεια-συμβουλές σε ότι χρειαστείτε.